Reakcije na Bushov govor: Kerry i Clark - 2004-01-21
Da čujemo kako su na sinoćnje obraćanje predjsednika Busha reagirali neki od kandidata za nominaciju demokratske stranke u predjsedničk
Mislim da su lobisti sinoć dobili ono šta su htjeli. Od velikih naftnih kompanija nije zahtijevano da išta učine u pogledu energetske nezavisnosti. Od farmaceutskih kompanija se nije zatražilo ništa što bi doista doprinijelo rješenju problema priuštivosti lijekova na recept u Americi. I nije bilo istinskog plana za pružanje zdravstvene zaštite svim Amerikancima. Mislim da predsjednik nije iznio plan kojim bi se Amerika kretala naprijed. Ono što je važno je da je prvih 20-25 minuta govora bilo upravo o tome što sam mjesecima predviđao. Predjsednik se fokusira na pitanje nacionalne sigurnosti i najveći dio vremena je proveo govoreći o Iraku i Afganistanu i ratu protiv terora. Ne slažem se s tim da je predjsednik Ameriku učinio sigurnijom na način na koji je pristupio ratu protiv terora. Mislim da možemo uraditi bolji posao, rekao je senator John Kerry. On je obećao da će stvoriti poslove, a izgubio je 3 miliona radnih mjesta. Obećao je da će poboljšati zdravstvenu zaštitu, dok je dodatnih 4 miliona Amerikanaca izgubilo svoje zdravstveno osiguranje. Obećao je da će biti odgovoran po fiskalnim pitanjima, rekao je da zna šta uraditi s viškom. I zaista jeste--stvorio je najveći dug u američkoj istoriji. Vodio je najarogantniju politiku u američkoj istoriji, otuđujući saveznike, gubeći ugled kod svjetske zajednice, i koštajući životima 500 Amerikanaca u ratu kojeg nismo morali voditi. Mi nismo morali povesti taj rat, on nas je uveo u rat i mi zaslužujemo objašnjenje zašto. Tužna je činjenica to što dvije godine nakon što je predjsendik Bush skovao naziv osovina zla, mi imamo novu osovinu zla, a to je ona koju je predjsednik sam stvorio. To je osovina fiskalne politike koja prijeti našoj budućnosti, vanjske politike koja prijeti našoj sigurnosti, i domaće politike koja obitelji stavlja na posljednje mjesto. To je osovina zla koju želim napasti i uništiti, rekao je umirovljeni general američke vojske i jedan od kandidata za predjsedničku nominaciju demokratske stranke Wesley Clark.